# Εγχειρίδιο χρήστη του GHex

## Εισαγωγή

Η εφαρμογή GHex σας επιτρέπει να εκτελέσετε τις παρακάτω ενέργειες:

- Προβολή ενός αρχείου σε μορφή ASCII ή δεκαεξαδική ταυτόχρονα.

- Επεξεργασία ενός αρχείου είτε σε μορφή ASCII ή δεκαεξαδική.

## Ξεκινώντας

### Για να ξεκινήσετε το GHex

Μπορείτε να ξεκινήσετε το GHex με τους εξής τρόπους:

Μενού Εφαρμογές

- Επιλέξτε Βοηθήματα Επεξεργαστής Hex.

Γραμμή εντολών

- Εκτελέστε την ακόλουθη εντολή: `ghex`

### Για να ανοίξετε ένα αρχείο

Για να ανοίξετε ένα αρχείο, επιλέξτε Αρχείο Άνοιγμα. Επιλέξτε το επιθυμητό αρχείο, έπειτα πατήστε Εντάξει. Μπορείτε να ανοίξετε πολλά αρχεία στο GHex. Το GHex εμφανίζει κάθε αρχείο σε ένα νέο παράθυρο.

Όταν ανοίγετε ένα αρχείο στο GHex, η εφαρμογή εμφανίζει το αρχείο στο παρακάτω παράθυρο.

#### Το παράθυρο GHex με ένα ανοικτό αρχείο

Εμφανίζει το κυρίως παράθυρο GHex με ένα ανοικτό αρχείο

Το παράθυρο του GHex περιέχει τα ακόλουθα στοιχεία:

Γραμμή μενού

- Τα μενού στη γραμμή μενού περιέχουν όλες τις εντολές που θα χρειαστείτε για να δουλέψετε με αρχεία στο GHex.

Στήλη μετατοπίσεων δρομέα

- Η μετατόπιση του δρομέα είναι η απόσταση μεταξύ της αρχής του αρχείου και της πρώτης ψηφιολέξης σε κάθε γραμμή. Από προεπιλογή, το GHex εμφανίζει τη στήλη μετατοπίσεων δρομέα στα αριστερά της δεκαεξαδικής προβολής.

Το φάτνωμα εμφάνισης στα αριστερά

- Το φάτνωμα εμφάνισης στα αριστερά της περιοχής της οθόνης εμφανίζει μια δεκαεξαδική προβολή του αρχείου.

Το φάτνωμα εμφάνισης στα δεξιά

- Το φάτνωμα εμφάνισης στα δεξιά της περιοχής της οθόνης εμφανίζει μια προβολή ASCII του αρχείου.

Διάλογος μετατροπής τύπου

- Ο διάλογος μετατροπής τύπου κάτω από την περιοχή εμφάνισης εμφανίζει την τιμή του επιλεγμένου χαρακτήρα σε πολλούς διαφορετικούς αριθμητικούς τύπους.

## Χρήση

### Επεξεργασία αρχείου

Για να επεξεργαστείτε ένα αρχείο, εκτελέστε τα παρακάτω βήματα:

1. Πατήστε στην δεκαεξαδική προβολή ή στην ASCII του αρχείου. Η προβολή στην οποία ο δρομέας είναι ενεργός εμφανίζει έναν γεμάτο δρομέα. Η προβολή στην οποία ο δρομέας δεν είναι ενεργός εμφανίζει ένα περίγραμμα του δρομέα.

2. Χρησιμοποιήστε οποιαδήποτε από τις παρακάτω μεθόδους για να μετακινήσετε το δρομέα ολόγυρα στο αρχείο:

   - Χρησιμοποιήστε τη γραμμή κύλισης στο παράθυρο ή τα πλήκτρα βελών στο πληκτρολόγιο για να μετακινηθείτε στο αρχείο.

   - Επιλέξτε Επεξεργασία Μετάβαση στη ψηφιολέξη, πληκτρολογήστε τη μετατόπιση του δρομέα ως δεκαδική ή δεκαεξαδική τιμή, έπειτα πατήστε Εντάξει. Η μορφή της δεκαεξαδικής τιμής πρέπει να είναι 0x ακολουθούμενη από τη μετατόπιση, για παράδειγμα 0x3.

3. Επεξεργαστείτε τη μορφή ASCII με τον ίδιο τρόπο που επεξεργάζεστε ένα αρχείο κανονικού κειμένου. Για να επεξεργαστείτε την δεκαεξαδική μορφή, χρησιμοποιήστε τις τιμές 0 μέχρι 9 και a μέχρι f.

Για να παρεμβάλετε δεδομένα και να μην αντικαταστήσετε υπάρχοντα δεδομένα, επιλέξτε Επεξεργασία Κατάσταση παρεμβολής.

Για να αποκόψετε, αντιγράψετε και να επικολλήσετε δεδομένα, επιλέξτε Επεξεργασία Αποκοπή, Επεξεργασία Αντιγραφή και Επεξεργασία Επικόλληση.

Για να αναιρέσετε μια επεξεργασία, επιλέξτε Επεξεργασία Αναίρεση. Για να επαναλάβετε μια επεξεργασία, επιλέξτε Επεξεργασία Ακύρωση αναίρεσης. Ο αριθμός των προηγούμενων επεξεργασιών που μπορείτε να αναιρέσετε καθορίζεται από τη ρύθμιση Μέγιστος αριθμός επιπέδων αναιρέσεων στην ενότητα με καρτέλες ghex-prefs-editing του διαλόγου Προτιμήσεις.

### Για να αποθηκεύσετε ένα αρχείο

Μπορείτε να αποθηκεύετε ένα αρχείο με τους εξής τρόπους:

- Για να αποθηκεύσετε τις αλλαγές στο τρέχον αρχείο, επιλέξτε Αρχείο Αποθήκευση.

- Για να αποθηκεύσετε το τρέχον αρχείο με νέο όνομα αρχείου, επιλέξτε Αρχείο Αποθήκευση ως. Εισάγετε ένα όνομα για το αρχείο στον διάλογο Επιλογή αρχείου για αποθήκευση ενδιάμεσης μνήμης ως, έπειτα πατήστε το Εντάξει.

### Επαναφορά στην τελευταία αποθηκευμένη έκδοση ενός αρχείου

Για να επαναφέρετε την τελευταία έκδοση του τρέχοντος αρχείου που αποθηκεύσατε και να αναιρέσατε όλες τις επεξεργασίες που κάνατε στο αρχείο από την τελευταία αποθήκευση του αρχείου, επιλέξτε Αρχείο Επαναφορά, έπειτα πατήστε Ναι στον διάλογο Ερώτηση.

### Εύρεση δεδομένων σε ένα αρχείο

Για να αναζητήσετε ένα αρχείο για μια δεκαεξαδική ή ASCII συμβολοσειρά, εκτελέστε τα παρακάτω βήματα:

1. Επιλέξτε Επεξεργασία Εύρεση.

2. Στον διάλογο Εύρεση δεδομένων, επιλέξτε μια από τις ακόλουθες επιλογές:

   - Αναζήτηση για δεκαεξαδικά δεδομένα

   - Αναζήτηση για δεδομένα ASCII

3. Πληκτρολογήστε τη συμβολοσειρά που θέλετε να βρείτε.

4. Πατήστε Εύρεση επόμενου για να βρείτε την επόμενη εμφάνιση της συμβολοσειράς.

5. Πατήστε Εύρεση προηγούμενου για να βρείτε την προηγούμενη εμφάνιση της συμβολοσειράς.

6. Πατήστε Άκυρο για να κλείσετε τον διάλογο Εύρεση δεδομένων.

### Εκτέλεση προχωρημένης εύρεσης

Για να εκτελέσετε μια προχωρημένη εύρεση, εκτελέστε τα ακόλουθα βήματα:

1. Επιλέξτε Επεξεργασία Προχωρημένη εύρεση.

2. Στον διάλογο Εύρεση δεδομένων, επιλέξτε τα απαιτούμενα κριτήρια αναζήτησης. Για πληροφορίες πώς να προσθέσετε νέα κριτήρια εύρεσης, δείτε ghex-search-criteria-add.

3. Πατήστε Εύρεση επόμενου για να βρείτε την επόμενη εμφάνιση της συμβολοσειράς.

4. Πατήστε Εύρεση προηγούμενου για να βρείτε την προηγούμενη εμφάνιση της συμβολοσειράς.

5. Πατήστε Κλείσιμο για να κλείσετε τον διάλογο Εύρεση δεδομένων.

### Προσθήκη κριτηρίων αναζήτησης

Για να προσθέσετε κριτήρια αναζήτησης, εκτελέστε τα ακόλουθα βήματα:

1. Επιλέξτε Επεξεργασία Προχωρημένη εύρεση.

2. Στον διάλογο Εύρεση δεδομένων, πατήστε Προσθήκη νέου.

3. Στον διάλογο Εύρεση δεδομένων: Προσθήκη αναζήτησης, επιλέξτε μια από τις παρακάτω επιλογές:

   - Αναζήτηση για δεκαεξαδικά δεδομένα

   - Αναζήτηση για δεδομένα ASCII

4. Πληκτρολογήστε τη συμβολοσειρά που θέλετε να βρείτε.

5. Χρησιμοποιήστε τον τροχό χρώματος ή τα πλαίσια με βέλη για να επιλέξετε ένα χρώμα για να επισημάνετε τα κριτήρια αναζήτησης.

6. Πατήστε Προσθήκη.

7. Πατήστε Άκυρο για να κλείσετε τον διάλογο Εύρεση δεδομένων.

### Αφαίρεση κριτηρίων αναζήτησης

Για να αφαιρέσετε κριτήρια αναζήτησης, εκτελέστε τα ακόλουθα βήματα:

1. Επιλέξτε Επεξεργασία Προχωρημένη εύρεση.

2. Στον διάλογο Εύρεση δεδομένων, επιλέξτε τα κριτήρια αναζήτησης που θέλετε να αφαιρέσετε.

3. Πατήστε Αφαίρεση επιλεγμένων.

4. Πατήστε Άκυρο για να κλείσετε τον διάλογο Εύρεση δεδομένων.

### Εύρεση και αντικατάσταση δεδομένων σε ένα αρχείο

Για να αναζητήσετε ένα αρχείο για μια δεκαεξαδική ή ASCII συμβολοσειρά και έπειτα να αντικαταστήσετε τη συμβολοσειρά, εκτελέστε τα παρακάτω βήματα:

1. Επιλέξτε Επεξεργασία Αντικατάσταση.

2. Στον διάλογο Εύρεση & αντικατάσταση δεδομένων, επιλέξτε μια από τις ακόλουθες επιλογές:

   - Αντικατάσταση δεκαεξαδικών δεδομένων

   - Αντικατάσταση δεδομένων ASCII

3. Στο πρώτο πλαίσιο κειμένου, πληκτρολογήστε τη συμβολοσειρά που θέλετε να βρείτε.

4. Στο δεύτερο πλαίσιο κειμένου, πληκτρολογήστε τη συμβολοσειρά που θέλετε να χρησιμοποιήσετε για να αντικαταστήσετε τη συμβολοσειρά που βρήκατε.

5. Πατήστε Εύρεση επόμενου.

6. Πατήστε Αντικατάσταση για να αντικαταστήσετε την τρέχουσα εμφάνιση της συμβολοσειράς ή να πατήσετε Αντικατάσταση όλων για να αντικαταστήσετε όλες τις εμφανίσεις της συμβολοσειράς.

7. Πατήστε Άκυρο για να κλείσετε τον διάλογο Εύρεση & αντικατάσταση δεδομένων.

### Προσθήκη ή αφαίρεση πρόσθετων προβολών ενός αρχείου

Για να προσθέσετε μια άλλη προβολή του τρέχοντος αρχείου στο δικό σας παράθυρο GHex, επιλέξτε Προβολή Προσθήκη προβολής.

Για να αφαιρέσετε μια προβολή του τρέχοντος αρχείου, επιλέξτε Προβολή Αφαίρεση προβολής. Αν αφαιρέσετε την τελευταία προβολή που είναι ανοικτή, η εφαρμογή εξέρχεται.

### Αλλαγή τύπου ομάδας δεδομένων

Για να αλλάξετε τον τρόπο εμφάνισης του GHex το δεκαεξαδικό περιεχόμενο ενός αρχείου στο παράθυρο GHex, επιλέξτε Προβολή Ομαδοποίηση δεδομένων ως, έπειτα επιλέξτε ένα από τα ακόλουθα στοιχεία μενού:

- Ψηφιολέξεις - απλές ψηφιολέξεις

- Λέξεις - ομάδες δύο ψηφιολέξεων

- Μεγάλες λέξεις - ομάδες τεσσάρων ψηφιολέξεων

### Για να εξάγετε την προβολή GHex σε HTML

Για να εξάγετε τα περιεχόμενα δεδομένα στο παράθυρο GHex σε HTML, επιλέξτε Αρχείο Αποθήκευση ως HTML. Επιλέξτε έναν κατάλογο και ορίστε ένα όνομα αρχείου για το αρχείο HTML, έπειτα πατήστε Εντάξει. Η GHex υλοποιεί τις παρακάτω ενέργειες:

- Δημιουργεί ένα ξεχωριστό αρχείο HTML για κάθε σελίδα δεδομένων που εμφανίζεται στο παράθυρο GHex.

- Χρησιμοποιεί το όνομα αρχείου HTML που ορίσετε ως τη βάση για το όνομα αρχείου.

- Προσαρτά έναν αριθμό σελίδας στο όνομα αρχείου για να διαφοροποιήσει τα αρχεία.

. Για παράδειγμα, αν ορίσετε το όνομα αρχείου `log.html`, το GHex δημιουργεί μια σειρά αρχείων HTML με όνομα `log00000000.html`, `log00000001.html`, `log00000002.html` κ.ο.κ.

### Προβολή πίνακα χαρακτήρων

Για να προβάλετε έναν πίνακα που περιέχει τις δεκαεξαδικές, δεκαδικές, οκταδικές και δυαδικές αναπαραστάσεις για τις τιμές 0 μέχρι 255, επιλέξτε Παράθυρα Πίνακας χαρακτήρων.

### Προβολή μετατροπών δεδομένων

Για να εμφανίσετε τις μετατροπές δυαδικών, δεκαδικών, δεκαεξαδικών και ASCII μέχρι τέσσερις ψηφιολέξεις δεδομένων, εκτελέστε τα ακόλουθα βήματα:

1. Επιλέξτε Παράθυρα Μετατροπή βάσης.

2. Εκτελέστε μια από τις επόμενες ενέργειες:

   - Πληκτρολογήστε τα δεδομένα που θέλετε να μετατρέψετε σε ένα από τα πεδία στον διάλογο Μετατροπή βάσης, έπειτα πατήστε το πλήκτρο Επιστροφή.

   - Για να εμφανίσετε τις μετατροπές για τα δεδομένα στη θέση του δρομέα στο τρέχον αρχείο, πατήστε το πλήκτρο Λήψη τιμής δρομέα.

   Το GHex ενημερώνει τις τιμές των άλλων πεδίων για να εμφανίσει τις μετατροπές δεδομένων.

3. Πατήστε Κλείσιμο για να κλείσετε τον διάλογο Μετατροπή βάσης.

### Εμφάνιση ή απόκρυψη του διαλόγου μετατροπής τύπου

Για να εμφανίσετε ή να κρύψετε τον διάλογο μετατροπής τύπου, επιλέξτε Παράθυρα Διάλογος μετατροπής τύπου.

Ο διάλογος μετατροπής τύπου εμφανίζει την τιμή του επιλεγμένου χαρακτήρα στις παρακάτω αναπαραστάσεις:

- Με πρόσημο 8 δυαδικών

- Χωρίς πρόσημο 8 δυαδικών

- Με πρόσημο 16 δυαδικών

- Χωρίς πρόσημο 16 δυαδικών

- Με πρόσημο 32 δυαδικών

- Χωρίς πρόσημο 32 δυαδικών

- Αριθμός κινητής υποδιαστολής 32 δυαδικών

- Αριθμός κινητής υποδιαστολής 64 δυαδικών

- Δεκαεξαδικός

- Οκταδικός

- Δυαδικός

- Μήκος ροής

Ο διάλογος μετατροπής τύπου περιέχει επίσης τις παρακάτω επιλογές:

Εμφάνιση αποκωδικοποίησης μικρότερης τελικής

- Επιλέξτε αυτήν την επιλογή για να εμφανίσετε την αποκωδικοποίηση μικρότερης τελικής.

Εμφάνιση αριθμών χωρίς πρόσημο και κινητής υποδιαστολής ως δεκαεξαδικό

- Επιλέξτε αυτήν την επιλογή για να εμφανίσετε αριθμούς χωρίς πρόσημο και κινητής υποδιαστολής ως δεκαεξαδικούς αριθμούς.

### Εκτύπωση αρχείου

Για να εκτυπώσετε ένα αρχείο, επιλέξτε Αρχείο Εκτύπωση. Επιλέξτε τις επιλογές εκτύπωσης που ζητάτε στον διάλογο Εκτύπωση, έπειτα πατήστε Εντάξει.

Για να προεπισκοπήσετε ένα τυπωμένο αντίγραφο του αρχείου, επιλέξτε Αρχείο Εκτύπωση προεπισκόπησης.

## Προτιμήσεις

Για να διαμορφώσετε το GHex, επιλέξτε Επεξεργασία Προτιμήσεις. Ο διάλογος Προτιμήσεις περιέχει τις εξής ενότητες σε καρτέλες:

- ghex-prefs-editing

- ghex-prefs-display

- ghex-prefs-printing

### Επεξεργασία

Μέγιστος αριθμός επιπέδων αναίρεσης

- Χρησιμοποιήστε αυτό το πλαίσιο με βέλη για να ορίσετε τον μέγιστο αριθμό επεξεργασιών που μπορείτε να αναιρέσετε.

Εμφάνιση μετατόπισης δρομέα στη γραμμή κατάστασης ως

- Χρησιμοποιήστε αυτόν τον πτυσσόμενο κατάλογο για να επιλέξετε τη μορφή στην οποία εμφανίζεται η μετατόπιση του δρομέα. Η μορφή μπορεί να είναι δεκαδική, δεκαεξαδική, ή μια προσαρμοσμένη συμβολοσειρά τεχνοτροπίας εκτύπωσης που περιέχει μόνο τα προσδιοριστικά μορφής x, o και s.

Εμφάνιση στήλης μετατοπίσεων

- Επιλέξτε αυτήν την επιλογή για να εμφανίσετε τις μετατοπίσεις δρομέα σε μια στήλη στα αριστερά της δεκαεξαδικής προβολής του παραθύρου GHex.

### Εμφάνιση

Γραμματοσειρά

- Χρησιμοποιήστε τα πλαίσια καταλόγων επιλογή γραμματοσειράς για να επεξεργαστείτε υπάρχουσες πληροφορίες γραμματοσειράς ή πληκτρολογήστε τις νέες πληροφορίες γραμματοσειράς. Καθορίστε έναν τύπο γραμματοσειράς, τεχνοτροπίας και μεγέθους για να εμφανίσετε τα περιεχόμενα των αρχείων στο GHex.

Προεπιλεγμένος τύπος ομάδας

- Επιλέξτε μια από τις παρακάτω επιλογές για να ορίσετε πώς το GHex εμφανίζει το δεκαεξαδικό περιεχόμενο ενός αρχείου στο παράθυρο GHex:

  - Ψηφιολέξεις - απλές ψηφιολέξεις

  - Λέξεις - ομάδες δύο ψηφιολέξεων

  - Μεγάλες λέξεις - ομάδες τεσσάρων ψηφιολέξεων

### Εκτύπωση

Γραμματοσειρά δεδομένων

- Πατήστε στο πλήκτρο Γραμματοσειρά δεδομένων για να ορίσετε τον τύπο γραμματοσειράς, την τεχνοτροπία και το μέγεθος που θα χρησιμοποιήσετε για να εκτυπώσετε τα περιεχόμενα δεδομένα σε ένα αρχείο.

Γραμματοσειρά κεφαλίδας

- Πατήστε στο πλήκτρο Γραμματοσειρά κεφαλίδας για να ορίσετε τον τύπο γραμματοσειράς, την τεχνοτροπία και το μέγεθος που θα χρησιμοποιήσετε για να εκτυπώσετε τις πληροφορίες κεφαλίδας που περιέχονται στο αρχείο.

Εκτύπωση σκιασμένου πλαισίου από πάνω

- Χρησιμοποιήστε αυτό το πλαίσιο με βέλη για να ορίσετε τον αριθμό των γραμμών που το GHex εκτυπώνει εναλλακτικά με ένα περιβάλλον σκιασμένο πλαίσιο. Αν η τιμή του πλαισίου με βέλη είναι 10, το GHex εμφανίζει τις πρώτες 10 γραμμές του αρχείου χωρίς σκιασμένο πλαίσιο, τις επόμενες 10 γραμμές με σκιασμένο πλαίσιο και ούτω καθεξής. Αν η τιμή του πλαισίου με βέλη είναι 0, το GHex δεν τυπώνει κανένα σκιασμένο πλαίσιο.